Stiftelsen Skaperkraft

Stiftelsen Skaperkraft er en norsk kristen tankesmie som har som formål å «stimulere til refleksjon, bidra til debatt og engasjere til aktiv samfunnsbygging.» Organisasjonen tar utgangspunkt i individets egenverdi og det de mener er vårt felles ansvar for utvikling av et bærekraftig og inkluderende fellesskap. De er inspirert av Bibelens grunnleggende verdier og klassisk kristen tenkning, slik den blant annet kommer til uttrykk i Cape Town-erklæringen.

Tankesmien publiserer artikler, notater og bøker, og arrangerer debattmøter om tema som er sentrale for organisasjonen. Den er etablert i Oslo, men har også aktivitet andre steder i Norge, og den er engasjert i internasjonale samarbeidsprosjekter. 

Stiftelsen arbeider blant annet med «Jubileenes tiår – på vei mot 2030», knyttet til Nasjonaljubileet 2030.

Stiftelsen Skaperkraft ble stiftet 28. april 2011 av 70 personer fra ulike samfunnssektorer. Den finansieres gjennom bidrag fra enkeltpersoner, stiftelser og organisasjoner.

Fra 2015 til 2023 ledet Filip Rygg tankesmien. Joakim Magnus overtok som daglig leder 1. april 2023.Joakim Magnus blir ny leder i Skaperkraft 

 Satsningsområder
Skaperkraft har seks definerte satsingsområder med konkrete målsetninger for hvert av områdene:

 Tro og samfunn – ta vare på det beste i vår kristne kulturarv i møte med andres tro i et sekulært, moderne og multikulturelt samfunn
 Relasjonisme – styrke samfunnets fellesskapsverdier og sosiale kapital
 Økonomi, næringsliv og nyskaping – frigjøre bærekraftig og etisk god skaperkraft for å bygge fremtiden
 Forvaltning og solidaritet – bidra til nasjonal og internasjonal bærekraftig velferdsøkning
 Helse og livskvalitet – fremme verdighet, etikk og ressursfordeling i behandling og omsorg
 Utdanning – promotere dannelse og frigjøring av individets potensial til samfunnets beste

 Referanser 
Artikkel i avisen Dagen: Mer Skaperkraft (13. august 2012)
Artikkel i avisen Dagen: Jesusscenarier 2040 (31. juli 2013)
Artikkel i avisen VG: Pedersens sterke intoleranse (18. juni 2013)

 Eksterne lenker 


Kategori:Norske stiftelser
Kategori:Norske tankesmier
Kategori:Selskaper etablert i 2011
Kategori:Kristendom i Norge